CELEX: 62012TA0128
Language: lt
Date: 2013-06-12 00:00:00
Title: Bylos T-128/12 ir T-182/12: 2013 m. birželio 12 d. Bendrojo Teismo sprendimas byloje HTTS prieš Tarybą (Bendra užsienio ir saugumo politika — Ribojamosios priemonės Iranui dėl branduolinio ginklo neplatinimo — Lėšų įšaldymas — Akivaizdi vertinimo klaida)

3.8.2013   
            
            
               LT
            
            
               Europos Sąjungos oficialusis leidinys
            
            
               C 225/76
            
         2013 m. birželio 12 d. Bendrojo Teismo sprendimas byloje HTTS prieš Tarybą
   
   (Bylos T-128/12 ir T-182/12) (1)
   
   (Bendra užsienio ir saugumo politika - Ribojamosios priemonės Iranui dėl branduolinio ginklo neplatinimo - Lėšų įšaldymas - Akivaizdi vertinimo klaida)
   2013/C 225/170
   Proceso kalba: vokiečių
   
      Šalys
   
   
      Ieškovė: HTTS Hanseatic Trade Trust & Shipping GmbH (Hamburgas, Vokietija), atstovaujama advokatų J. Kienzle, M. Schlingmann ir F. Lautenschlager
   
      Atsakovė: Europos Sąjungos Taryba, iš pradžių atstovaujama M. Bishop, Z. Kupčová ir F. Naert, vėliau — M. Bishop ir Z. Kupčová
   
      Atsakovės pusėje į bylą įstojusi šalis (byla T-182/12): Vokietijos Federacinė Respublika, atstovaujama iš pradžių J. Möller, T. Henze ir N. Graf Vitzthum, vėliau J. Möller ir T. Henze
   
      Dalykas
   
   Byloje T-128/12 prašymas panaikinti 2012 m. sausio 23 d. Tarybos sprendimą 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 19, p. 22), tiek, kiek juo atsakovė dėl naujų motyvų įtraukiama į 2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priedą, bei 2012 m. sausio 23 d. Tarybos įgyvendinimo reglamentą (ES) Nr. 54/2012, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui (OL L 19, p. 1), tiek, kiek juo atsakovė dėl naujų motyvų įtraukiama į 2010 m. spalio 25 d. Tarybos reglamento (ES) Nr. 961/2010 dėl ribojamųjų priemonių Iranui, kuriuo panaikinamas Reglamentas (EB) Nr. 423/2007 (OL L 281, p. 1), VIII priedą ir byloje T-182/12 prašymas panaikinti 2012 m. kovo 23 d. Tarybos reglamentą (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, p. 1), tiek, kiek ieškovės pavadinimas neišbraukiamas iš asmenų ir subjektų, kurių lėšos įšaldomos, sąrašo.
   
      Rezoliucinė dalis
   
   
               1.
            
            
               Sujungti bylas T-128/12 ir T-182/12 galutiniam sprendimui priimti.
            
         
               2.
            
            
               Byloje T-128/12 nereikia priimti sprendimo dėl prašymo panaikinti 2012 m. sausio 23 d. Tarybos įgyvendinimo reglamentą (ES) Nr. 54/2012, kuriuo įgyvendinamas Reglamentas (ES) Nr. 961/2010 dėl ribojamųjų priemonių Iranui, kiek tai susiję su HTTS Hanseatic Trade Trust & Shipping GmbH.
            
         
               3.
            
            
               Panaikinti 2012 m. sausio 23 d. Tarybos sprendimą 2012/35/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, kiek juo HTTS Hanseatic Trade Trust & Shipping pavadinimas įtraukiamas į Sprendimo 2010/413 II priedą.
            
         
               4.
            
            
               Panaikinti 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamento (ES) Nr. 961/2010 IX priedas, tiek, kiek jis susijęs su HTTS Hanseatic Trade Trust & Shipping.
            
         
               5.
            
            
               2010 m. liepos 26 d. Tarybos sprendimo 2010/413/CFSP dėl ribojamųjų priemonių Iranui, iš dalies pakeisto Sprendimu 2012/35, poveikis, kiek tai susiję su HTTS Hanseatic Trade Trust & Shipping, išlieka nuo jo įsigaliojimo dvidešimtą dieną po paskelbimo Europos Sąjungos oficialiajame leidinyje iki Reglamento Nr. 267/2012 panaikinimo iš dalies įsigaliojimo..
            
         
               6.
            
            
               Europos Sąjungos Taryba padengia savo ir HTTS Hanseatic Trade Trust & Shipping patirtas bylinėjimosi išlaidas.
            
         
               7.
            
            
               Vokietijos Federacinė Respublika padengia savo bylinėjimosi išlaidas.
            
         
      (1)  OL C 157, 2012 6 2.